《池州江中望青阳九华山》
清代·易佩绅

去年华岳停鞭处，饱看莲花第一峰。白下今来几萍梗，青阳又见九芙蓉。

愁心江上云千叠，残梦天涯路万重。赖有名山作奇状，经过时为破尘容。

作者简介：湖南龙阳人，字子笏，一字笏山。咸丰五年以优贡出仕，官至江苏布政使。治军察吏颇有才干。诗作抗爽，晚年沉溺仙道，趋于颓唐。有《函楼文钞》。